Urmareste Modifică dimensiunea fontului: Play

Bucureşti, 12 aug /Agerpres/ - Preşedintele Klaus Iohannis felicită echipa de spadă feminină pentru medalia de aur obţinută la jocurile olimpice şi afirmă că, prin performanţa lor, cele patru sportive au făcut o ţară întreagă mândră.



"Felicitări echipei noastre feminine de spadă, care a câştigat azi-noapte aurul la Rio 2016! Prin talentul lor, tăria de caracter şi după mii de ore de muncă, Simona Gherman, Ana Maria Popescu, Simona Pop şi Loredana Dinu au reuşit să ducă România pe prima treaptă olimpică, făcând o ţară întreagă mândră de performanţa lor", a scris şeful statului vineri pe Facebook.



Echipa feminină de spadă a României a cucerit medaliile de aur la Jocurile Olimpice de la Rio de Janeiro, joi, după ce a învins China, deţinătoarea titlului, în finală, cu scorul de 44 - 38. AGERPRES/(AS - autor: Florentina Peia, editor: Claudia Stănescu)